Kyrön Sanomat

Kyrön Sanomat oli Hämeenkyrössä vuosina 1916–1921 ilmestynyt paikallislehti.

Kyrön Sanomat perustettiin puolueista riippumattomaksi paikallislehdeksi, jonka tarkoituksena oli käsitellä kunnallisia ja taloudellisia kysymyksiä sekä julkaista ilmoituksia ja kuulutuksia. Sen levikki kärsi sisällissodan tapahtumista ja lehden takana ollut yhtiö lopetti sen viimein kannattamattomana.

Tampereella painettu lehti ilmestyi aluksi kerran viikossa ja kesäkausina joka toinen viikko. Vuonna 1921 se muutettiin kuukausilehdeksi. Päätoimittajina työskentelivät Eero Alpi (1917–1919), T. V. Mattila (1919) ja Jalmari Helo (1919–1921). Eero Alpin jälkeen toimittajana ja pakinoitsijana toimi myös F. E. Sillanpää.

Lähteet

Aiheesta muualla
 Kyrön Sanomat digitoituna kansalliskirjastossa

Hämeenkyrön media
Ilmestymästä lakanneet suomalaiset sanomalehdet
Suomalaiset paikallislehdet